Fredag byder på varmt sommervejr, men der er også mulighed for en del drama rent vejrmæssigt. Der kommer kraftig regn i dele af landet, og der er risiko for skybrud i løbet af dagen. Ugens sidste hverdag er begyndt meget varmt for årstiden. Op mod 29 grader Her fra morgenstunden er der 17-19 grader varmt, og på Møn er der faktisk en enkelt målestation, der ikke har været under 20 grader, og dermed kan Vindebæk ende med en officiel tropenat. Temperaturen kommer til at stige hurtigt, og den vil allerede her til formiddag komme over 25 grader. Ud på eftermiddagen kommer vi op på 28-29 grader, og det bliver dermed varmere end torsdag, men luften er ustabil, og der er megen fugt til rådighed. TV 2 VEJRET varsler skybrud Kombinationen af ustabil luft og fugt vil give kraftige byger, der begynder i Jylland og dernæst bevæger sig mod nord og nordøst. TV 2 VEJRET har derfor også varslet risiko for skybrud – det vil sige mere end 15 millimeter regn på en halv time. Varslet dækker det meste af landet, men risikoen er størst i Jylland og på Fyn henholdsvis mellem klokken 10 og 20 samt 14 og 22.

Opsummering:
Store mængder fugt i luften og ustabile forhold kan give en dramatisk fredag.